Q=10	C=10	SS=0	LS=0	PS=0	DC=0	LC=0	SD=0	BS=1	G0=2	G1=2	G2=1	DLID=kaa_Latn	BODY=Jol salýǵa qatysty 14,6 mlrd teńgeniń tenderinen bylyq shyqty\n2021 jylǵy 7 maýsym 15:13\nNUR-SULTAN. QazAqparat – «ABK-Avtodor NS» JShS men «Kazahdorstroı» JShS arasyndaǵy avtomobıl joldaryn salý jáne jóndeý qyzmetterin satyp alý boıynsha konkýrstardaǵy baǵalardy qoldaý bóligindegi karteldik sóz baılasý faktisi boıynsha tekserý aıaqtaldy. Bul týraly QR Básekelestikti qorǵaý jáne damytý agenttigi Nur-Sultan qalasy boıynsha departamentiniń baspasóz qyzmeti habarlady.\nAlmatynyń jańa bas jospary qashan qabyldanady 21 kompanııa qurylys materıaldarynyń baǵasyn tómendetti Almaty qurylysynyń jańa erejeleri qala úshin nesimen mańyzdy\nTenderlerdiń jalpy somasy - 14,6 mlrd teńgeni qurady.\n«ABK-Avtodor NS» JShS jáne «Kazahdorstroı» JShS memlekettik satyp alýǵa qatysty, onyń biri satyp alýdy eń joǵary yqtımal baǵa boıynsha ótti dep taný úshin ekinshisine jalǵan básekelestik týdyrǵany anyqtaldy.\nShema bylaısha jumys istedi: «ABK-Avtodor NS» JShS jáne «Kazahdorstroı» JShS básekelestik kúres kórinisterinsiz, bastapqy baǵaǵa teń ne eń az tómendetýmen baǵany usyna otyryp, bir-birine jalǵyz básekeles boldy.\nSýbektilerdiń áreketteri monopolııaǵa qarsy zańnamanyń erejelerin buzyp qana qoımaı, bıýdjet qarajatyn únemdeýdi de joıady.\nBul quqyq buzýshylyqtardy monopolııaǵa qarsy organ memlekettik satyp alý portaly monıtorınginiń qorytyndylary boıynsha anyqtady.\nQazirgi kezde tergep-tekserýler obektileri tergep-tekserý nátıjesine sotqa shaǵym jasap jatyr.\n21 kompanııa qurylys materıaldarynyń baǵasyn tómendetti\nAlmaty qurylysynyń jańa erejeleri qala úshin nesimen mańyzdy